**Teljes ELLÁTÁS ALAPÚ**

**VILLAMOSENERGIA-KERESKEDELMI SZERZŐDÉS**

amely létrejött egyrészről:

E.ON Energiakereskedelmi Kft. villamos energia kereskedő,

(Cím: 1051 Budapest, Széchenyi István tér 7-8.)

mint Eladó,

másrészről:

Budapest Főváros VII. kerület Erzsébetvárosi Polgármesteri Hivatal

továbbiakban: mint Vevő,

**között villamos energia adásvétele tárgyában**

Tartalomjegyzék

[Előzmények 3](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796946)

[1. Fogalom-meghatározások 3](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796947)

[2. A szerződés tárgya 3](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796948)

[3. A szerződés időbeli hatálya 4](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796949)

[4. Szerződéses mennyiség 4](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796950)

[5. A teljesítés helye és ideje 4](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796951)

[6. A szolgáltatott energia minősége 5](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796952)

[7. Eladó képviselete más engedélyesekkel szemben 5](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796953)

[8. A Határozott Idejű villamos energia igény és teljesítmény adatok 5](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796954)

[9. Szolgáltatásra vonatkozó előírások 5](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796955)

[10. A szerződéses ár 6](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796956)

[11. A kiegyenlítő energia elszámolása, Mérlegkör tagság 6](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796957)

[12. Fizetési feltételek 7](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796958)

[13. Számlakifogás 7](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796959)

[14. Súlyos Szerződésszegés 8](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796960)

[15. A szerződés megszűnése 9](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796961)

[16. Nyilatkozatok, Garanciák 10](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796962)

[17. Vis Maior 11](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796963)

[18. Jogszabályváltozás 12](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796964)

[19. Nyilatkozattételre jogosult személyek 13](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796965)

[20. Titoktartási kötelezettség 13](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796966)

[21. Irányadó jog, viták rendezése 14](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796967)

[22. Módosítás 14](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796968)

[23. Vegyes és záró rendelkezések 14](file:///C:\Users\DomokosD\AppData\Local\Microsoft\Windows\Temporary%20Internet%20Files\Content.Outlook\3N6NOYJP\ajánlati%20dokumentáció%2020141231.doc#_Toc402796969)

**Mellékletek:**

1. **sz. függelék: 12 Havi villamos energia igény megadása Felhasználási Helyenkénti bontásban**
2. **sz. függelék: Ügyfélszolgálat elérhetősége**
3. **sz. függelék: Hálózati engedélyesek megjelölése**

**TELJES ELLÁTÁS ALAPÚ KÉTOLDALÚ**

**VILLAMOSENERGIA-KERESKEDELMI SZERZŐDÉS**

Amelyet kötöttek egyrészről az

**E.ON Energiakereskedelmi Kft.**,mint villamos energia kereskedő és villamos energia eladó (a továbbiakban: „**Eladó**”)

Székhelye: 1051 Budapest, Széchenyi István tér 7-8.

Cégjegyzékszáma: 01-09-181155

Adószáma: 24765648-2-41

Bankszámlaszáma: 16300000-04012498-90206425

Működési engedélyszáma: 1885/2013

Képviselője: Lehoczki Balázs ügyvezető

másrészről a

**Budapest Főváros VII. kerület Erzsébetvárosi Polgármesteri Hivatal**, mint felhasználó és egyben villamos energia vevő (a továbbiakban: „**Vevő**”)

Székhelye: 1073 Budapest, Erzsébet krt. 6.

Cégjegyzékszáma: **-**

Adószáma: 15507008-2-42

Bankszámlaszáma: 11784009-15735708

Képviselője: Dr. Gotthard Gábor jegyző

az Eladó és a Vevő a továbbiakban külön-külön „**Fél**” együttesen: a „**Felek**”, az alulírott helyen és időben az alábbi feltételekkel:

# Előzmények

Budapest Főváros VII. kerület Erzsébetváros Önkormányzata a közbeszerzésekről szóló 2011. évi CVIII. törvény 21. § (2) bekezdése szerint eljárva „**Villamosenergia beszerzése 2015. évre**” tárgyban nyílt közbeszerzési eljárást indított („**Közbeszerzési Eljárás**”). Az eljárást megindító felhívás a vonatkozó jogszabályi előírások szerint a Közbeszerzési Értesítőben 2014. 12. 31. napján [27195/2014.] iktatószámmal jelent meg. Eladó a Közbeszerzési Eljárás nyertes ajánlattevője.

# Fogalom-meghatározások

A jelen Teljes Ellátás Alapú Villamos Energia-kereskedelmi Szerződésben („**Szerződés**”) használt fogalmak alatt a villamos energiáról szóló 2007. évi LXXXVI. törvény („**Vet**”), valamint annak végrehajtásáról szóló 273/2007. (X.19.) számú kormány rendelet („**Vet Vhr**”), az egyéb kapcsolódó villamos-energia jogszabályok, valamint a villamosenergia-ellátási szabályzatokban, különösen a Kereskedelmi Szabályzatban („**KSZ**”) és az Átviteli Rendszerirányító Üzletszabályzatában szereplő fogalmakat kell érteni.

# A szerződés tárgya

* 1. A Szerződés tárgya, hogy Vevő a Szerződésben felsorolt telephelyek („**Felhasználási Helyek**”) ellátásához szükséges összes villamos energia mennyiséget az Eladótól vásárolja meg. Eladó a Szerződés feltételei szerint köteles a Szerződés időbeli hatálya alatt Vevőnek eladni, Vevő pedig köteles megvásárolni az ellátásához szükséges villamos energia mennyiséget az ugyancsak a Szerződésben rögzített vételáron.
  2. A Szerződés teljes ellátás alapú villamos energia adásvételi szerződés. Felek teljes körűen a Szerződésben határozzák meg a villamos energia mennyiségre és teljesítményigényre vonatkozó adatokat.
  3. A Szerződés csak az alábbi feltételek együttes fennállása esetén jön létre:
* Eladó érvényes villamos energia kereskedelmi működési engedéllyel rendelkezik.
* Eladónak hatályos mérlegkör-szerződése vagy mérlegkör tagsági szerződése van a Rendszerirányítóval, vagy más mérlegkör-felelőssel.
* Eladó eleget tesz a Kbt. 125. § (4) bekezdésében foglalt feltételeknek, mely feltételeket köteles a Szerződés hatálya alatt mindvégig teljesíteni és nem sérti meg a Kbt. 125. § (5) bekezdésének rendelkezéseit.
* Vevő nem rendelkezik az ellátását biztosító érvényes és hatályos villamos energia vásárlási szerződéssel, vagy a Szerződés megkötésekor hatályos villamos energia vásárlási szerződése a Szolgáltatási időszak megkezdéséig megszűnik.
* Vevő a teljes villamos energia fogyasztásához szükséges villamos energia mennyiséget és teljesítmény igényét Eladótól vásárolja;
* Vevő az Eladó által működtetett vagy képviselt mérlegkörbe belép, és mérlegkör tagságát a Szerződésben meghatározott Szolgáltatási idő alatt fenntartja.
* Vevő rendelkezik érvényes Rendszerhasználati Szerződésekkel és Felhasználási Helyeken a vonatkozó előírásoknak megfelelő villamos energia mérőberendezéssel.
  1. Vevő kötelezettséget vállal arra, hogy a Szerződés időbeli hatálya alatt valamennyi a Szerződés hatálya alá tartozó telephely, Felhasználási Hely vonatkozásában kizárólag Eladótól szerzi be az összes tevékenységéhez szükséges villamos energiát. Eladó kötelezettséget vállal arra, hogy a Szerződésben foglalt feltételek szerint vevő igényeinek megfelelően teljes körűen biztosítja a Felhasználási Helyek ellátáshoz szükséges villamos energiát.

# A szerződés időbeli hatálya

* 1. Felek a Szerződést határozott időtartamra kötik. A Szerződés Felek általi cégszerű aláírásával lép hatályba, és a Szolgáltatási időszakot követően Felek teljes körű elszámolásával szűnik meg.
  2. Szolgáltatási időszak

A Szerződés 2015. március 1. napjának 00 óra 00 percétől (CET) - beleértve ezt a napot is – 2015. december 31. napjának 24 óra 00 percéig (CET) tartó határozott időtartamra jön létre.

Vevő a Szerződést annak lejártát legalább kilencven (90) nappal megelőzően közölt egyoldalú írásbeli nyilatkozatával meghosszabbíthatja a 2016. január 01. napja 00 óra 00 percétől 2016. december 31. napjának 24 óra 00 percéig (CET) terjedő időszakra vonatkozólag.

# Szerződéses mennyiség

A Szerződés szerinti Felhasználási Helyekre vonatkozó mennyiség:

2015. március 1 és 2015. december 31. között: 413 072 kWh.

A szerződés meghosszabbítása esetén 2016. január 1. és 2016. december 31. között: 495 687 kWh.

# A teljesítés helye és ideje

5.1. A Szerződés alapján Eladó villamos energiaszolgáltatási és átadási kötelezettségeinek teljesítési helye a magyar villamos energia rendszer („**VER**”) átviteli hálózata, a teljesítés ideje megegyezik a Szerződésben foglalt Szolgáltatási időszak idejével, mennyisége megegyezik Vevő tényleges fogyasztásával.

5.2. Az Eladó által szolgáltatott villamos energiát teljesítettnek kell tekinteni amennyiben Eladó a Szerződés rendelkezései szerint Vevő mindenkori igényének megfelelő mennyiségű villamos energiát az átviteli hálózatba betáplálta. A megfelelő mennyiségű villamos energia átviteli hálózatba történő betáplálásáról a Magyar Villamosenergia-ipari Rendszerirányító Részvénytársaság – MAVIR („**Rendszerirányító**”) igazolást adhat ki.

5.3. A villamos energia továbbítása Vevő csatlakozási pontjáig Vevő Rendszerhasználati Szerződései szerint a Rendszerirányító és a területileg illetékes Elosztó Hálózati Engedélyes feladata. Amennyiben Eladó nem biztosította a Szerződés szerint a megfelelő mennyiségű és minőségű villamos energia betáplálását a VER átviteli hálózatába, köteles a Rendszerirányítóval elszámolni és viselni a szükséges kiegyenlítő villamos energia költségét.

# A szolgáltatott energia minősége

6.1. A szolgáltatott energia minőségi jellemzőit az MSZ EN 50160 Magyar szabvány figyelembevételével Vevő az Elosztó Hálózati Engedélyessel megkötött Hálózathasználati és Hálózatcsatlakozási Szerződések rögzítik.

# Eladó képviselete más engedélyesekkel szemben

7.1. Felek megállapodnak, hogy Eladó köteles Vevő érdekeit képviselni a Vevő ellátásában résztvevő többi engedélyessel szemben, az Üzemi Szabályzatban („**ÜSZ**”), a KSZ-ben megengedett módon, a Vevő által adott felhatalmazás szerinti mértékig.

# A Határozott Idejű villamos energia igény és teljesítmény adatok

8.1. Egy éves szerződéses mennyiség

Vevő Felhasználási Helyei:

* idősoros 3x63 A felett: 2 db 413 072 *kWh*
* profilos 3x63 A alatt 0 db 0 *kWh*

A villamos energia igény és teljesítmény adatokat a Szerződés 1. sz. függeléke részletezi.

8.2. Felek megállapodnak, hogy Vevő jogosult az 1. sz. függelékben meghatározott egyes Felhasználási Helyeken a vételezéssel felhagyni, anélkül hogy ezzel megszegné a Szerződés rendelkezéseit. Eladó köteles a Vevő kérésének eleget tenni a Szerződés keretei között.

8.3. Vevő 8.3. pontban foglalt jogainak gyakorlása nem eredményezheti azt, hogy a Felhasználási Helyek összes fogyasztása a szerződéses mennyiség 50%-a alá csökken. Ebben az esetben Vevő köteles a ténylegesen elfogyasztott és a szerződéses mennyiség 50%-a közti különbözet Szerződés szerinti ára alapján számított ellenértékét megfizetni az Eladónak, amennyiben Eladó hitelt érdemlően igazolja, hogy ezt a mennyiséget nem sikerült értékesítenie a tőle, mint kereskedőtől elvárható erőfeszítések ellenére sem. Sikeres értékesítés esetén Eladó csak a Szerződésben foglalt ár és az értékesítési ár különbözetére jogosult.

# Szolgáltatásra vonatkozó előírások

* 1. A Szerződés vonatkozásában Eladó kötelezettséget vállal arra, hogy a VER átviteli hálózatába betáplálja, Vevő pedig kötelezettséget vállal arra, hogy átveszi és a szerződéses áron kifizeti a Szolgáltatási időszak alatt mért villamos energiát, a Szerződés vonatkozó, kikötött feltételei szerint.
  2. A szerződéses mennyiség szállítását a VER-re alkalmazandó szabályozásoknak és előírásoknak, mindenekelőtt a KSZ-nek, az ÜSZ-nek és a Rendszerirányító szabályainak megfelelően kell lebonyolítani.
  3. A szerződéses mennyiség mérésére és igazolására a vonatkozó jogszabályok, a KSZ valamint az ÜSZ rendelkezései az irányadóak. A vonatkozó jogszabályok értelmében Vevő villamos energia vételezésének elszámolási mérését a Hálózati Engedélyesek végzik.

# A szerződéses ár

1. A Szerződésben foglalt vételár („**Vételár**”) a 3. pontban meghatározott Szolgáltatási Időszak és a 4. pontban meghatározott mennyiség vonatkozásában rögzített ár.

**A szerződéses Vételár: 17,22 Ft/kWh**

1. A Vételár tartalmazza a 63/2013. (10. 29) GKM rendelet szerint a Rendszerirányító által a rendszerhasználati díjból az energiadíjba építendő kötelező átvételi kötelezettség alá eső villamos energia („**KÁT**”) összegét (zöld energia díj). Az Eladó mérlegkörére kiszabott kötelezően átveendő KÁT díjat az Eladó vagy az általa képviselt mérlegkör felelőse a mérlegkör tagjai között fogyasztás arányosan osztja szét, és külön soron számlázza ki.
2. A Vételár nem tartalmazza az energiaadót, az általános forgalmi adót, a 64/2013. (X. 30.) NFM rendeletben valamint a 4/2013. (X. 16) MEKH rendeletben előírt rendszerhasználati díjat, valamint az átviteli és elosztási díjakat, a Vet 146-147 § szerinti pénzeszközöket, melyeket Vevő fizet meg.
3. Felek megállapodnak, hogy az Eladó nem fizet, illetve számol el a Szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak.

# A kiegyenlítő energia elszámolása, Mérlegkör tagság

* 1. Vevő a Szerződés aláírásával az Eladó mérlegköréhez/az Eladó által képviselt mérlegkörhöz csatlakozik valamennyi a Szerződés 1. sz. függelékében meghatározott Felhasználási Helyével és a mérlegköri tagságát a Szerződésben meghatározott Szolgáltatási időszak alatt fenntartja. Vevő, illetve a Felhasználási Helyek mérlegkör tagsága a Szolgáltatási időszak lejártával szűnik meg.
  2. Vevő mérlegkör tagsága kapcsán vállalja, hogy a tervezett villamos energia fogyasztásáról a Szerződésben meghatározott módon adatszolgáltatást biztosít az Eladó részére.
  3. Eladó teljes körűen átvállalja a mérlegkör-tag Vevőtől a Rendszerirányítóval való kapcsolattartás adminisztratív feladatait, valamint vállalja, hogy a szolgáltatott tervadatoktól eltérő vételezés esetén a kiegyenlítő energiát a Rendszerirányítóval elszámolja, és ezzel kapcsolatosan vele szemben pénzügyileg helytáll.
  4. A Szerződés alapján a kiegyenlítő energia költségét teljes körűen Eladó viseli és számolja el a Rendszerirányítóval.
  5. Vevőt, mivel a Felek teljes ellátásra szerződtek külön díjfizetési kötelezettség sem a mérlegkörbe történő belépés, sem a mérlegkör tagsága kapcsán nem terheli.
  6. Eledó felelős azért, hogy a mérlegkör a Vet a Vet Vhr, az egyéb vonatkozó jogszabályok, szabályzatok, különösen a KSZ rendelkezéseinek megfelelően működik. Eladó köteles mindent elkövetni a mérlegkör jogszabályok szerinti működése/működtetése valamint annak érdekében, hogy működési engedélyének vagy a Rendszerirányítóval kötött mérlegkör szerződésének megszűnése miatt a Vevőt kár ne érhesse. Eladó köteles teljes körűen megtéríteni a Vevőt ért károkat, amelyek a mérlegkör tagság ily módon történt megszűnése miatt keletkeznek.

# Fizetési feltételek

1. Eladó legkésőbb a tárgyhónapot követő hónap 15. napjáig dokumentáltan (tértivevényes ajánlott postai levélként vagy futár útján kézbesítve) benyújtja Vevő felé a Szerződés alapján esedékes összegekre vonatkozó számláját. A számla tartalmával kapcsolatban a vonatkozó számviteli és egyéb jogszabályi előírások az irányadóak.
2. Vevő köteles a részére benyújtott számlát 30 naptári napon belül átutalással, Eladó által a számlán megjelölt bankszámlaszámra megfizetni.
3. A Vevő tájékoztatja az Eladót arról, hogy mivel a Szerződés megkötésére közbeszerzési eljárás alapján kerül sor, ezért a Szerződés és az abban foglaltak teljesítése estén a kifizetés a közbeszerzési felelősségi szabály (az adózás rendjéről szóló 2003. évi XCII. tv. 36/A §) hatálya alá esik.

Ennek értelmében: a Szerződés alapján történő, a havonta nettó módon számított 200.000,- Ft-ot meghaladó kifizetésnél a kifizetést teljesítő Vevő az Eladónak a teljesítésért – visszatartási kötelezettség nélkül – abban az esetben fizethet, ha

1. az Eladó bemutat, átad vagy megküld a tényleges kifizetés időpontjától számított 30 napnál nem régebbi nemlegesnek minősülő együttes adóigazolást, vagy
2. az Eladó a kifizetés időpontjában szerepel a köztartozásmentes adózói adatbázisban.
3. Számlázási cím

Eladó neve: E.ON Energiakereskedelmi Kft.

Számlavezető Bank: Deutsche Bank AG Magyarországi Fióktelepe

Pénzintézet számlaszáma: 16300000-04012498-90206425

1. A számlázás elszámolási csoportonként (profilos, idősoros) történik, az egyes fogyasztási helyek elszámolási adatait a számla melléklet részletesen tartalmazza.
2. Az idősoros felhasználási helyek estén az Eladó a Hálózati Engedélyestől kapott mérési adatok alapján állítja ki havi számláját. Profil elszámolású felhasználási helyek esetén Eladó a Vevő részére havonta a Mértékadó Éves Fogyasztás („**MÉF**”) 1/12-ed részéről vagy a Vevő által diktált adatok alapján havi számlát, valamint – az Elosztói Engedélyes által küldött leolvasásból eredő fogyasztási adatok alapján - mennyiségi eltérést tartalmazó számlát állít ki.
3. A 64/2013. (X. 30.) NFM rendelet szerint a 4/2013. (X. 16) MEKH rendeletben meghatározott a rendszerhasználatért fizetendő díj az Eladó által kiállításra kerülő számlán kerül elszámolásra, amit az Eladó közvetített szolgáltatásként biztosít.
4. Késedelmes fizetés esetén Vevő a hatályos Ptk. vonatkozó rendelkezéseinek megfelelő késedelmi kamatot tartozik fizetni Eladó részére, a késedelem minden egyes napjára időarányosan a számla kézhezvételi időpontjától a tényleges fizetés közötti időszakra vonatkozóan.
5. Vevő fizetési kötelezettségét azon a napon kell teljesítettnek tekinteni, amikor Vevő bankszámláján a számla összegének megfelelő magyar forintban meghatározott összeg számlavezető bankintézet általi terhelése megtörtént.

# Számlakifogás

* 1. A Számlakifogás benyújtása

Amennyiben Vevő számla kifogással él, úgy köteles a számlakifogásban nem vitatott összeget a Szerződésben megállapított időpontig befizetni. Felek a Szerződésben foglalt fizetési kötelezettségeikkel kapcsolatos számlákra vonatkozó kifogásaikat a számla kézhezvételétől számított 10 (tíz) munkanapon belül közölhetik egymással, a számla eredeti példányának ajánlott postai küldeményként történő visszaküldésével és a kifogás külön levélben megszövegezett egyidejű közlésével („**Számlakifogás**”).

* 1. A Számlakifogás tartalma

A Számlakifogásnak tartalmaznia kell a vitatott számla számát, keltét, esedékességét, a számla végösszegét, a vitatott összeget és a vita alapját. Amennyiben Vevő az Eladó számlájában foglalt összeg vonatkozásában a fenti határidőn belül Számlakifogást nem terjeszt elő, úgy a számlában foglalt fizetési kötelezettséget a 10. (tizedik) munkanapot követő napon elismertnek kell tekinteni.

* 1. A Számlakifogással kapcsolatos eljárás

Felek megtesznek mindent a vitatott összeg rendezése érdekében, a lehető legrövidebb időn belül. Felek kötelezettséget vállalnak arra, hogy a Számlakifogásokkal kapcsolatos jogvitáikat megkísérlik békés úton rendezni és ennek érdekében a Számlakifogás jogosult általi kézhezvételétől számított 5 (öt) naptári napon belül egyeztető megbeszélést tartanak, amelyről írásban jegyzőkönyvet vesznek fel.

* 1. Eredményes Számlakifogás

Amennyiben Eladó - mint a vitatott számla jogosultja - Vevő kifogását elismeri (eredményes számlakifogás), úgy Eladó a vitatott számlát köteles kijavítani, és a kijavított számlát az egyeztetés lezárását követő 1 munkanapon belül Vevő részére dokumentáltan benyújtani. A benyújtott számlát Vevő köteles a Szerződés 12.2 pontjában meghatározott feltételek szerint megfizetni.

Amennyiben az egyeztető megbeszélés eredményeképpen Vevő a vitatott számlában foglalt összeg egy részét elismeri, úgy Eladó a vitatott számlát köteles kijavítani, és a kijavított számlát az egyeztetés lezárását követő 1 munkanapon belül Vevő részére dokumentáltan benyújtani. A benyújtott számlát Vevő köteles a Szerződés 12.2 pontjában meghatározott feltételek szerint megfizetni.

* 1. Eredménytelen Számlakifogás

Amennyiben Vevő a számlakifogás során elismeri fizetési kötelezettségét (eredménytelen számlakifogás), akkor a vita befejezése vagy megegyezés esetén a befejezéstől vagy megegyezéstől számított 4 (négy) munkanapon belül kell kifizetni a számlakifogás tartalmául megjelölt összeget a számla eredeti esedékessége és a tényleges fizetés dátuma közötti időszakra esedékes a mindenkori jegybanki alapkamat mértékével megnövelt kamattal együtt.

* 1. A Számlakifogással kapcsolatos eljárás határideje

Amennyiben a Számlakifogás kézhezvételétől számított 5 (öt) munkanapon belül a Felek a Számlakifogásban foglalt vitát nem tudják rendezni, úgy a számla vitatott része vonatkozásában peres eljárást kezdeményezhetnek.

# Súlyos Szerződésszegés

* 1. Eladó Súlyos szerződésszegése

Eladó súlyos szerződésszegésének minősül, különösen ha:

1. Nem rendelkezik a Vevő szerződéses igényének megfelelő mennyiségű és teljesítményű villamos energiával. Ebben az esetben Eladó köteles a Rendszerirányítóval elszámolni és viselni a súlyos szerződésszegés miatt szükségessé vált kiegyenlítő energia költségét.
2. Megsérti a Kbt. 125. § (4)-(5) bekezdésében foglalt rendelkezéseket.
   1. Vevő súlyos szerződésszegésének minősül különösen:
3. A meg nem kifogásolt számla ellenértékének Vevő általi meg nem fizetése abban az esetben, ha a fizetés a felszólító levél kézhezvételétől számított 15 napon belül sem történik meg.
   1. Súlyos szerződésszegés jogkövetkezményei

Bármely Fél súlyos szerződésszegése esetén jogosult a másik Fél 15 napos rendkívüli felmondás jogával élni („**Rendkívüli Felmondás**”). Felek tudomásul veszik, hogy a Szerződés Rendkívüli felmondásával a Vevő, illetve a Felhasználási Helyek mérlegkör tagsága is megszűnik.

A Kbt. 125. § (4)-(5) bekezdésének Eladó általi megsértése esetén Vevő, mint ajánlatkérőként szerződő fél, figyelemmel a Kbt. 125. § (5) bekezdésére jogosult és egyben köteles a Szerződést Rendkívüli Felmondással felmondani, ha szükséges – fentiektől eltérő - olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon.

# A szerződés megszűnése

* 1. Megszüntetés

Felek a Szerződést írásban, az általuk meghatározott feltételek és kikötések szerint közös megegyezéssel megszüntethetik; a megszüntetésnek azonban a jogszabályokkal és a Felek működési engedélyeivel összhangban kell lennie.

* 1. A Szerződés rendes felmondása

A Szerződés a 3. pontban meghatározott időtartam lejártával megszűnik, annak rendes felmondással történő megszüntetését Felek kölcsönösen kizárják.

* 1. Rendkívüli Felmondás a Vevő részéről

Vevő értesítheti Eladót a Szerződés rendkívüli felmondására irányuló szándékáról a 14.1. pontban meghatározott súlyos szerződésszegés, és az alábbi események ("**Eladói Esemény**") bekövetkezése esetén, kivéve, ha azok Vis Maior vagy Vevői Esemény következményei:

* Eladó a Szerződés teljesítéséhez szükséges valamely engedélyének hiánya vagy visszavonása;
* Eladónak Rendszerirányítóval kötött mérlegkör-szerződésének vagy más mérlegkör-felelőssel kötött mérlegkör tagsági szerződésének megszűnése;
* Eladó megszüntetése, kivéve, ha ennek célja olyan átalakulás, egyesülés vagy átszervezés, amely

a.) nem érinti a jogutód társaság azon képességét, hogy Eladó Szerződés szerinti kötelezettségeit teljesíteni tudja, és

b.) biztosítja, hogy a létrejövő társaság feltétel nélkül vállalja Eladó Szerződésben meghatározott minden kötelezettségét;

* Eladó ellen csődeljárás indul, végelszámolás alá kerül, vagy ellene felszámolási eljárás indul;
* Eladó Szerződés szerinti jogainak és/vagy kötelezettségeinek, összes vagy lényegében összes eszközének vagy kötelezettségvállalásának olyan módon történő átruházása, amely nincs összhangban Szerződés rendelkezéseivel, illetve a jogszabályokkal;
  1. Rendkívüli Felmondás Eladó részéről

Eladó értesítheti a Vevőt a Szerződés rendkívüli felmondására irányuló szándékáról a 14.2. pontban meghatározott súlyos szerződésszegés, és az alábbi események ("**Vevői Esemény**") bekövetkezése esetén, kivéve, ha azok Vis Maior vagy Eladói Esemény következményei:

* Vevő megszüntetése, kivéve, ha ennek célja olyan átalakulás, egyesülés vagy átszervezés, amely

a.) nem érinti a jogutód szervezet azon képességét, hogy Vevő Szerződés szerinti kötelezettségeit teljesíteni tudja, és

b.) biztosítja, hogy a létrejövő társaság feltétel nélkül vállalja Vevő Szerződésben meghatározott minden kötelezettségét;

* Vevő Szerződés szerinti jogainak, illetve kötelezettségeinek, összes vagy lényegében összes eszközének vagy kötelezettségvállalásának olyan módon történő átruházása, amely nincs összhangban a Szerződés rendelkezéseivel, illetve a jogszabályokkal.
  1. Felmondási eljárás Vevői illetőleg Eladói Esemény fennállásakor:

1. A 15.3. és 15.4. pont szerint kiadott felmondási szándékról szóló értesítés kézhezvételét követően Felek 1 (egy) hétig (vagy megegyezésük szerint hosszabb ideig) egyeztetést folytatnak arról, hogy milyen lépéseket tegyenek az Eladói Esemény vagy a Vevői Esemény következményeinek enyhítésére.
2. A jelen pontban meghatározott időszakot követően a felmondásra jogosult Fél a másik Félnek küldött írásbeli felmondással megszüntetheti 15 napos felmondási határidővel a Szerződést, kivéve, ha a Felek másként állapodnak meg, vagy ha az Eladói Esemény vagy a Vevői Esemény orvoslásra került.
   1. A 15.3. illetőleg 15.4. pont szerinti felmondás jogkövetkezményei

Felek a 15.3. és a 15.4. pontok szerinti felmondás esetén az alábbi jogokkal rendelkeznek, illetve a Feleket az alábbi kötelezettségek terhelik:

* 1. Olyan Vevői Esemény esetén, amely miatt felmondásra került sor:
  + Eladó mentesül a Szerződésben meghatározott kötelezettségei alól;
  + Vevő köteles megtéríteni Eladó részére a felmondással kapcsolatban Eladónál felmerült valamennyi igazolt kárt és költséget;
  1. Olyan Eladói Esemény esetén, amely tekintetében felmondásra került sor:
  + Vevő mentesül a Szerződésben meghatározott kötelezettségei alól,
  + Eladó köteles megtéríteni Vevő részére a felmondással kapcsolatban Vevőnél felmerült valamennyi igazolt kárt és költséget.

# Nyilatkozatok, Garanciák

* 1. Eladó nyilatkozatai

Eladó a Szerződés aláírásának időpontjában kijelenti és szavatosságot vállal a Vevőnek azért, hogy:

1. A jogszabályok alapján megfelelően bejegyzett és működő gazdasági társaság, rendelkezik minden szükséges felhatalmazással ahhoz, továbbá jogosult arra, hogy a Szerződést aláírja és annak feltételeit és rendelkezéseit teljesítse, továbbá kijelenti, hogy legjobb tudomása szerint az Eladó ellen nincs folyamatban és nem fenyegeti csőd- vagy felszámolási eljárás;
2. Semmilyen bíróságon, közigazgatási szervnél vagy választott-bíróságnál nincs folyamatban, és az Eladó tudomása szerint nem várható az Eladó ellen indított, vagy az Eladót érintő olyan per, kereset vagy eljárás, amely hátrányosan érintheti az Eladó Szerződés szerinti kötelezettségeinek teljesítését; és
3. A Szerződés Eladó általi aláírására a megfelelő társasági felhatalmazások rendelkezésre állnak, és ezek az Eladó jogszerű, érvényes és kötelező erejű kötelezettségeinek tekinthetők, amelyek az abban foglalt feltételeknek megfelelően érvényesíthetők, nem ellentmondóak és nem jelentik a jogszabályok, az Eladó működési engedélye és más olyan megállapodás vagy okirat megszegését, amely vonatkozásában az Eladó félként szerepel, vagy az Eladónak, vagy az Eladó tulajdonának kötelezettsége lehet.
4. Az Eladó a jelen szerződés aláírásával kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.
5. Eladó vállalja, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 125. § (5) bekezdés szerinti ügyletekről a Vevőt haladéktalanul értesíti.
   1. Vevő nyilatkozatai

Vevő jelen szerződés aláírásának időpontjában kijelenti és szavatosságot vállal az Eladónak azért, hogy:

1. Rendelkezik minden szükséges felhatalmazással ahhoz, továbbá jogosult arra, hogy Szerződést aláírja, és annak feltételeit és rendelkezéseit teljesítse;
2. Semmilyen bíróságon, közigazgatási szervnél vagy választott bíróságnál nincs folyamatban, és Vevő tudomása szerint nem várható a Vevő ellen indított vagy a Vevőt érintő olyan per, kereset vagy eljárás, amely hátrányosan érintheti Vevő Szerződés szerinti kötelezettségeinek teljesítését;
3. A Szerződés Vevő általi aláírására a megfelelő felhatalmazások rendelkezésre állnak, és ezek a Vevő jogszerű, érvényes és kötelező erejű kötelezettségeinek tekinthetők, amelyek az abban foglalt feltételeknek megfelelően érvényesíthetők, nem ellentmondóak és nem jelentik a jogszabályok, és más olyan megállapodás vagy okirat megszegését, amely vonatkozásában Vevő félként szerepel, vagy Vevőnek, vagy a Vevő tulajdonának kötelezettsége lehet.
   1. Felek minden tőlük ésszerűen elvárhatót megtesznek annak érdekében, hogy Szerződés alapján szükséges felhatalmazásaik, hozzájárulásaik és engedélyeik teljes mértékben érvényben maradjanak.
   2. Felek kijelentik továbbá, hogy Szerződésben foglalt kötelezettségeik teljesítéséhez szükséges, a Vet-ben a Vet Vhr-ben és egyéb végrehajtási jogszabályokban, így különösen a hálózathasználatra vonatkozó rendeletben, valamint a KSZ-ben foglalt szerződéskötési kötelezettségeiknek eleget tesznek és ezen szerződések szerinti fizetési, és egyéb kötelességeiket teljesítik.

# Vis Maior

1. Vis Maior bármely olyan eseményt vagy történést jelent, amely az általa érintett Fél akaratától függetlenül következik be és amelyet az érintett Fél megelőzni vagy elhárítani kellő gondossággal nem tud, és amely Szerződésből eredő bármely kötelezettség teljesítését korlátozza vagy lehetetlenné teszi. Vis Maior események különösen az alábbi eseményeket foglalják magukba (ha azok a fenti követelményeknek megfelelnek):
2. természeti csapások, zavargások, felkelések, háború, katonai műveletek, tűzvész, árvíz, villámcsapás, robbanás, talajsüllyedés, kívülálló személy rongálása, országos vagy helyi szintű vészhelyzet, a villamosenergia-rendszer jelentős zavara, villamosenergia-ellátási válsághelyzet veszélye és válsághelyzet;
3. hadüzenettel vagy anélkül folyó háború, ellenségeskedés, fegyveres konfliktus vagy idegen támadás, blokád, forradalom, felkelés, lázadás, polgári elégedetlenség vagy villongás;
4. országos sztrájk, munkabeszüntetés;
5. bármely hatóság (beleértve a Közhatalmi Szerveket) intézkedése, aktusa, akkor is, ha az mulasztásban nyilvánul meg;
6. hálózati automatikák működésének holt ideje alatti ellátás szünetelés, a menetrend bejelentésének lehetetlenné válása legalább két alternatív távközlési szolgáltatás egyidejű szünetelése okán (e-mail, fax) valamint az ÜSZ-ben ilyenként meghatározott üzemi események;
7. bármely olyan esemény vagy körülmény, amely valamely alkalmazandó jogból vagy jogszabályból ered, s amely ésszerűen nem volt előrelátható Szerződés aláírásakor.
8. Ha bármelyik szerződő Fél (a továbbiakban jelen pontban: „**Érintett Fél**”) képtelenné válik Szerződésből eredő bármely vagy összes kötelezettségének teljesítésére Vis Maior helyzet következtében, akkor a Szerződés továbbra is érvényben marad. Az Érintett Fél a Vis Maior mértékében és fennállásának időtartamára mentesül ezen kötelezettségek nem-teljesítéséből eredő felelőssége, és ezen kötelezettségek teljesítése alól.
9. Egyik Felet sem terheli felelősség, és ezáltal nem minősül szerződésszegésnek a Szerződés alapján fennálló bármely kötelezettség nem teljesítése, amennyiben azt Vis Maior okozta vagy annak eredményeként következett be.
10. A jelen fejezet szerinti Vis Maior eseményeket Felek kötelesek haladéktalanul bejelenteni az Rendszerirányító részére is. A Vis Maior eseménnyel érintett kereskedelmi ügyletek végrehajtása és a szolgáltatási jogok fennállása kérdésében Felek az Rendszerirányító döntése és intézkedése szerint járnak el.
11. Felek nem felelnek a Rendszerirányító hatáskörébe tartozó, villamosenergia-ellátási szabályzatokban foglalt jogszerű intézkedéseinek végrehajtásából eredő károkért.
12. Felek Vis Maior bekövetkezésének elismerését a következő további feltételekhez kötik:

* az Érintett Fél erről értesíti és részletes tájékoztatást ad a másik félnek, amint az ésszerűen elvárható a helyzet beállta után;
* az Érintett Fél minden ésszerű erőfeszítést megtesz teljesítési akadályoztatásának elhárítására és
* mindezek nem nyújtanak mentesítést a Vis Maior helyzet beállta előtti kötelezettségek alól.

1. Amennyiben a jelen fejezet szerinti Vis Maior esemény megszakítás nélkül 1 hónapig vagy a lejárat időpontjáig fennáll bármely Fél jogosult a Szerződést minden jogkövetkezmény nélkül 15 napos felmondási határidővel.

# Jogszabályváltozás

18.1. Amennyiben a Szerződés aláírását követően jogszabályváltozás következik be és ennek következtében a Szerződés valamely jogszabály előírásaival ellentétessé vagy kikényszeríthetetlenné válik, illetve 6 hónapon belül azzá fog válni, úgy Felek kötelesek e tényről való tudomásszerzéstől számított 60 (hatvan) napon keresztül jóhiszemű tárgyalásokat folytatni abból a célból, hogy Szerződést úgy módosítsák, hogy kiküszöbölik a jogszabály ellenességet vagy a Szerződés kikényszeríthetetlenségét a Felek eredeti szándékainak megfelelően.

18.2. Amennyiben a Felek nem tudnak megegyezni és a Szerződést nem képesek közös megegyezéssel módosítani, akkor bármelyik Fél jogosult a Szerződést minden további jogkövetkezmény nélkül 15 napos határidővel felmondani.

# Nyilatkozattételre jogosult személyek

1. Felek a Szerződésben foglalt kötelezettségeik teljesítése érdekében a szerződés tárgyához kapcsolódó ismeretek tekintetében kapcsolattartóikat az alábbiak szerint jelölik ki:

Az Eladó részéről nyilatkozattételre jogosult kapcsolattartó:

név: Lehoczki Balázs

cím: 1051 Budapest, Széchenyi tér 7-8.

e-mail: balazslehoczki@eon-hungaria.com

telefon: +36 30 3714317

Vevő részéről nyilatkozattételre jogosult kapcsolattartó:

név: Dr. Gotthard Gábor jegyző

cím: 1073 Budapest, Erzsébet krt. 6.

e-mail: gotthard.gabor@erzsebetvaros.hu

telefon: +36 1 462-3201

Mérlegkör tagsággal és mérlegköri kérdésekkel kapcsolatos ügyekben Eladó részéről:

név: Lehoczki Balázs

cím: 1051 Budapest, Széchenyi tér 7-8.

e-mail: balazslehoczki@eon-hungaria.com

telefon: +36 30 3714317

Mérlegkör tagsággal és mérlegköri kérdésekkel kapcsolatos ügyekben Vevő részéről:

név: Szabó György, Üzemeltetési Iroda vezető

cím: 1073 Budapest, Erzsébet krt. 6.

e-mail: szabo.gyorgy@erzsebetvaros.hu

telefon: 30-593-8049

Az esetleges személyi változást az érintett fél köteles haladéktalanul írásban közölni a másik féllel.

1. Az egyik Fél által a másik Félnek a Szerződéssel kapcsolatban adott mindennemű értesítés vagy számla küldése írásban történik és a címzetthez a Szerződésben megadott címre tértivevényes ajánlott levélként és/vagy fax útján kerül eljuttatásra. A fax kézbesítettnek tekintendő, ha a címzett faxberendezése azt visszaigazolja, kivéve, ha az ilyen visszaigazolás bármely napon közép-európai idő szerint 17:00 óra után történik, amely esetben a visszaigazolást követő munkanapon közép-európai idő szerint 08:00 órakor tekintendő a fax kézbesítettnek.

# Titoktartási kötelezettség

20.1. Felek vállalják, hogy a Szerződés hatályának fennállása alatt és azt követően 5 (öt) évig megőrzik minden olyan információ titkosságát, amelyet a Szerződés szerinti együttműködésük eredményeként, vagy azzal összefüggésben bocsátották egymás rendelkezésére, vagy amely így jutott tudomásukra, kivéve azon információkat, melyeknek közzétételét jogszabály írja elő.

* 1. Bármilyen, a Szerződéssel illetve annak teljesítésével kapcsolatos információ harmadik félnek történő átadásához a másik Fél előzetes (írásbeli) hozzájárulása szükséges.
  2. Felek hasonló jellegű titoktartási kötelezettséget rendelnek el minden, a Szerződés szerint a Felek által információval ellátott és tevékenységekkel megbízott természetes és jogi személy irányába, mint amilyennek saját magukat a Szerződés aláírásával is alávetették. Amennyiben ezen kötelezettségét valamelyik Fél megszegi, úgy köteles a kötelezettségszegéssel okozott kárt megtéríteni.
  3. Ezen titoktartási kötelezettség nem terjed ki a jogszabályi vagy KSZ-ben foglalt adatszolgáltatási kötelezettség alá tartozó adatok, tények vagy információk körére.
  4. Felek megállapodnak abban, hogy a szerződéses kapcsolat bármely okból történő megszűnése esetén mindkét Fél köteles bármely adatot, tényt vagy információt tartalmazó adathordozót azonnali hatállyal visszajuttatni a másik Fél részére, vagy pedig azokat megsemmisíteni. A megsemmisítési kötelezettség nem vonatkozik azokra az anyagokra, amelyet jogszabály vagy hatósági rendelkezés alapján valamelyik Fél meghatározott ideig őrizni köteles.
  5. Felek megállapodnak abban, hogy a Szerződés teljesítése kapcsán tudomásukra jutott bármely üzleti titokként kezelendő adatot, tényt vagy információt kizárólag a Szerződés teljesítése érdekében használhatják fel. Bármely ettől eltérő felhasználás esetén a másik Fél jogosult a szerződésszegés következményeinek alkalmazására

# Irányadó jog, viták rendezése

21.1. Felek Szerződés szerinti jogaira és kötelezettségeire és azok értelmezésére a magyar jogszabályok az irányadóak.

21.2. Ha Vevő és Eladó között bármilyen vita, vagy bármilyen nézeteltérés keletkezik a Szerződéssel kapcsolatosan, vagy abból eredően, akkor Felek az ilyen vitát először megpróbálják 15 napon belül tárgyalások útján rendezni.

21.3. A Szerződésben nem szabályozott kérdések tekintetében az 2013. évi V. törvény a Polgári törvénykönyvről (Ptk.), a Vet, valamint a Vet Vhr, egyéb vonatkozó jogszabályok rendelkezései, a KSZ, az ÜSZ és Üzletszabályzatok rendelkezései az irányadóak.

# Módosítás

22.1. A Szerződés módosítása a Felek közös egyetértésével, a szerződés aláírására jogosultak által, írásban történhet, figyelemmel a Kbt. 132.§-nak rendelkezéseire.

22.2. Nem minősül a szerződés módosításának a felek nyilvántartott adataiban, így különösen a székhelyében, képviselőiben, bankszámla számában, adószámában, továbbá jelen szerződésben meghatározott képviselői személyében bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

# Vegyes és záró rendelkezések

1. A Szerződés négy azonos, a Felek által cégszerűen aláírt eredeti példányban készült, magyar nyelven, melyből kettő-kettő példány az Eladót, illetve a Vevőt illeti meg.
2. Ha bármely illetékes bíróság vagy más hatóság szerint a Szerződés bármely rendelkezése érvénytelen, hatálytalan, vagy végrehajthatatlan, akkor ez arra az adott rendelkezésre vonatkozik, és nem jelenti az egész szerződés vagy annak bármely más rendelkezésének érvénytelenségét, hatálytalanságát vagy végrehajthatatlanságát. A Szerződés egyéb rendelkezései teljes mértékben érvényben és hatályban maradnak, kivéve ha az adott rendelkezés hiányában Felek a Szerződést meg sem kötötték volna.
3. Felek kötelezettséget vállalnak arra, hogy az érvénytelen rendelkezés helyett olyan érvényes, hatályos vagy végrehajtható rendelkezésben állapodnak meg, amely az érvénytelen, hatálytalan vagy végrehajthatatlan rendelkezés céljainak leginkább megfelel.
4. Felek megállapodnak abban, hogy együttműködnek minden szükséges hatósági engedély megszerzése érdekében, valamint minden tőlük telhetőt megtesznek az adatszolgáltatási kötelezettségük teljesítése érdekében bármely hatóság, vagy hivatal felé. Felek kötelezettséget vállalnak arra, hogy a Szerződés aláírását követően folyamatosan együttműködnek egymással az esetlegesen felmerülő műszaki, pénzügyi, jogi vagy kereskedelmi kérdések kölcsönös megoldása érdekében. Bármely Fél kezdeményezésére a másik fél köteles a Szerződés teljesítésével kapcsolatos egyeztetési eljárásban részt venni.
5. Amennyiben egyik Fél lemond jogainak érvényesítéséről arra az esetre, ha a másik fél nem teljesíti a Szerződés bármely rendelkezését, e lemondás nem jelenti azt, és nem értelmezhető úgy, hogy a Fél lemond bármely más vagy további mulasztás esetén a jogai érvényesítéséről, vagy nem érvényes a Fél megfelelően felhatalmazott képviselője által aláírt jogról való lemondó nyilatkozat hiányában.
6. Sem annak elmulasztása, hogy az egyik Fél a Szerződés rendelkezéseinek másik Fél által történő teljesítését követelje, sem pedig erre az egyik Fél által a másiknak adott időbeli vagy más haladék nem jelenti azt, hogy az ilyen szerződésszegés esetén a jogosult Fél lemond az őt megillető jogok érvényesítéséről vagy elfogad bármely más lehetőséget.
7. Felek az egymás közötti jogviták eldöntésére a Pp. szerinti rendes bíróság illetékességét kötik ki.

A Szerződést Felek elolvasás és értelmezés után, mint akaratukkal mindenben megegyezőt helyben hagyólag aláírták.

Budapest, 2015.

|  |  |
| --- | --- |
| ……………………………………. | …………………………………….. |
| **E.ON Energiakereskedelmi Kft.**  Lehoczki Balázs ügyvezető  Eladó | **Budapest Főváros VII. kerület Erzsébetvárosi Polgármesteri Hivatal**  Dr. Gotthard Gábor jegyző  Vevő  Pénzügyi ellenjegyzés:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_  Fitosné Z. Zsuzsanna  irodavezető |
|  |  |

**1. sz. függelék**

**10 Havi villamos energia igény megadása felhasználási helyenkénti bontásban**

****

**2. sz. függelék**

**Ügyfélszolgálat elérhetősége**

Közigazgatási Vonal

fax: +36 1 472 3301

tel: +36 40 200 950

[kozigazgatas@eon.hu](mailto:kozigazgatas@eon.hu)

**3. sz. függelék**

**Hálózati engedélyesek megjelölése**

Fogyasztási helyek hálózati engedélyese az ELMŰ Hálózati Kft.